CELEX: 62019CN0560
Language: sl
Date: 2019-07-23 00:00:00
Title: Zadeva C-560/19: Predlog za sprejetje predhodne odločbe, ki ga je vložilo Juzgado de lo Mercantil no 3 de Valencia (Španija) 23. julija 2019 – GT/Air Nostrum Líneas Aéreas del Mediterráneo S.A.

4.11.2019   
            
            
               SL
            
            
               Uradni list Evropske unije
            
            
               C 372/15
            
         
      Predlog za sprejetje predhodne odločbe, ki ga je vložilo Juzgado de lo Mercantil no 3 de Valencia (Španija) 23. julija 2019 – GT/Air Nostrum Líneas Aéreas del Mediterráneo S.A.
      (Zadeva C-560/19)
      (2019/C 372/16)
      Jezik postopka: španščina
      
         Predložitveno sodišče
      
      Juzgado de lo Mercantil no 3 de Valencia
      
         Stranki v postopku v glavni stvari
      
      
         Tožeča stranka: GT
      
         Tožena stranka: Air Nostrum Líneas Aéreas del Mediterráneo S.A.
      
         Vprašanji za predhodno odločanje
      
      
                  1.
               
               
                  Ali lahko pojem „dejanski letalski prevoznik“ zajema družbo, katere dejavnost je zračni prevoz potnikov in ki proda vozovnico, vendar leta dejansko ne opravi?
               
            
                  2.
               
               
                  Če je odgovor nikalen: ali imajo potniki pravico do odškodnine v skladu s členom 7 Uredbe 261/2004, (1) če je let sestavljen iz več delov in je zaradi manjše zamude (manjše od treh ur) na enem od teh letov nastala velika zamuda (daljša od treh ur) pri prihodu v končni namembni kraj zaradi zamude povezovalnega leta? Če je odgovor pritrdilen: če so dejanski letalski prevozniki, ki so odgovorni za izvedbo različnih delov leta, različni, ali je dejanski letalski prevoznik odgovoren za plačilo odškodnine v skladu s členom 7 Uredbe [(ES) št.] 261/2004, če je na letu, ki ga je opravil, nastala manjša zamuda (manjša od treh ur), ki pa je povzročila zamudo povezovalnega leta in posledično veliko zamudo (daljšo od treh ur) v končnem namembnem kraju?
               
            
         (1)  Uredba (ES) št. 261/2004 Evropskega parlamenta in Sveta z dne 11. februarja 2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 (UL, posebna izdaja v slovenščini, poglavje 7, zvezek 8, str. 10).